430.100

Ordinaziun davart la furmaziun professiunala e davart purschidas da furmaziun cuntinuanta (OFurm)

dals 05-02-2008 (versiun dals 01-01-2025)

sa basond sin l'art. 45 da la constituziun chantunala1)

relaschada da la regenza ils 5 da favrer 2008

1. Disposiziuns generalas

Object

Art.  1 1 Questa ordinaziun regla l'execuziun da la lescha davart la furmaziun professiunala e davart purschidas da furmaziun cuntinuanta2).

Art.  2

Cumpetenzas, incumbensas 1. regenza

1 La   regenza   surveglia   la   furmaziun   professiunala   e   las   purschidas   da   furmaziun cuntinuanta ed è cumpetenta per las suandantas incumbensas:

a)

fixar las cundiziuns per la renconuschientscha sin basa dal dretg da survegnir contribuziuns en il rom d'incaricas da prestaziun;

far   contracts   da   basa   cun   instituziuns   ch'èn   responsablas   per   purschidas transitoricas,   per   scolas   professiunalas   spezialisadas,   per   instituziuns   da   la furmaziun supplementara e per scolas professiunalas superiuras;

renconuscher   scolaziuns   chantunalas   da   la   furmaziun   fundamentala professiunala;

fixar las indemnisaziuns da cumissiuns, da schefexpertas e da schefexperts sco er   d'expertas   e   d'experts   en   proceduras   da   qualificaziun   da   la   furmaziun fundamentala professiunala.

b)

c)

d)

1) DG 110.100 2) DG 430.000 * tabellas da las modificaziuns a la fin dal relasch

1

430.100

2. departament

Art.  3 1 Il departament è cumpetent per:

a)

b)

c)

d)

e)

f)

g)

h)

eleger la cumissiun per la furmaziun professiunala per ina perioda d'uffizi da 4 onns;

far   contracts   annuals   cun   instituziuns   ch'èn   renconuschidas   –   sin   basa   dal dretg da survegnir contribuziuns – da la regenza tras contracts da basa;

conceder incaricas da prestaziun per purschidas da furmaziun supplementara;

conceder   incaricas   da   prestaziun   per   realisar   purschidas   da   scolaziun   per furmaturas e per furmaturs da la professiun en la pratica professiunala;

fixar las metodas per garantir e per sviluppar la qualitad;

relaschar directivas davart las proceduras da qualificaziun;

eleger la presidenta u il president sco er las ulteriuras commembras ed ils ulteriurs commembers da la cumissiuns d'examen per ina perioda d'uffizi da 4 onns e fixar il champ da cumpetenza;

surdar   la   direcziun   da   tscherts   examens   a   l'uffizi   per   la   furmaziun professiunala u ad ina cumissiuns d'examen;

surdar la realisaziun d'examens ad organisaziuns dal mund da lavur;

survegliar las scolaziuns da maturitad professiunala;

suttascriver ils certificats da maturitad professiunala;

i)

j)

k)

l) * metter   a   disposiziun   ina   purschida   che   correspunda   als   basegns   per   scolar furmaturas e furmaturs da la professiun en la pratica professiunala tenor las disposiziuns dal dretg federal;

m) * fixar ils criteris per attribuir las emprendistas ed ils emprendists a las scolas.

3. uffizi per la furmaziun professiunala

Art.  4 1 L'uffizi per la furmaziun professiunala è responsabel per las suandantas prestaziuns en la cussegliaziun da professiun, da studi e da carriera:

a) * l'infurmaziun e la documentaziun generala davart la tscherna da professiun, da

scola e da studi sco er davart la concepziun da la carriera;

la gestiun da centers d'infurmaziun professiunala;

b)

c) * la cussegliaziun da giuvenils e da persunas creschidas davart las pussaivladads

da scolaziun e da furmaziun supplementara.

2 L'uffizi   ha   las   incumbensas   che   n'èn   vegnidas   attribuidas   a   naginas   autras instanzas, uschia en spezial:

a)

la   surveglianza   da   la   furmaziun   fundamentala   professiunala   sco   er   la coordinaziun e la direcziun en dumondas da la legislaziun, da las incaricas da prestaziun, da la finanziaziun, da la planisaziun da la purschida, da la garanzia da qualitad, da la collavuraziun, da la promoziun da la permeabilitad, dal barat d'infurmaziuns e dal marketing da furmaziun;

la collavuraziun cun la confederaziun, cun las instituziuns da la furmaziun professiunala, cun organisaziuns chantunalas e regiunalas dal mund da lavur sco er cun las vischnancas, cun auters chantuns e cun l'exteriur;

la promoziun da la collavuraziun tranter ils trais lieus d'emprender;

b)

c)

2

430.100

la regulaziun da la cumpetenza per la furmaziun supplementara professiunala cun l'uffizi per la furmaziun media-superiura;

la preparaziun da contracts da basa e da contracts annuals;

la controlla, sche las instituziuns da la furmaziun professiunala observan las disposiziuns da la confederaziun e dal chantun;

la controlla, sche las incaricas da prestaziun e sche las calculaziuns da las contribuziuns èn vegnidas ademplidas;

la decisiun davart l'admissiun a proceduras da qualificaziun;

la suttascripziun d'attestats e da diploms per furmaturas e per furmaturs da la professiun en la pratica professiunala, d'attestats federals da qualificaziun e d'attests professiunals.

d)

e)

f)

g)

h)

i)

3 … *

4. uffizi per la furmaziun media-superiura

Art.  5 1 En il sectur da las purschidas da furmaziun cuntinuanta ha l'uffizi per la furmaziun media-superiura en spezial las suandantas incumbensas:

a)

coordinar   e   diriger   il   champ   da   furmaziun   terziar   en   dumondas   da   la legislaziun, da las incaricas da prestaziun, da la finanziaziun, da la planisaziun da   la   purschida,   da   la   garanzia   da   qualitad,   da   la   collavuraziun,   da   la promoziun da la permeabilitad, dal barat d'infurmaziuns e dal marketing da furmaziun;

collavurar   cun   la   confederaziun,   cun   las   instituziuns   da   la   furmaziun professiunala, cun organisaziuns chantunalas e regiunalas dal mund da lavur sco er cun chantuns interessads e cun l'exteriur en dumondas da la furmaziun professiunala superiura e da la scolaziun professiunala supplementara;

promover   la   collavuraziun   tranter   las   differentas   partenarias   e   tranter   ils differents partenaris;

prender   posiziun   per   mauns   da   la   confederaziun   davart   dumondas   da renconuscher   curs   da   furmaziun   e   studis   da   diplom   supplementar   a   scolas autas professiunalas;

preparar ils contracts da basa ed ils contracts annuals da las instituziuns da la furmaziun   supplementara   professiunala,   da   las   scolas   professiunalas superiuras, da las scolas autas e dals instituts da perscrutaziun;

controllar en collavuraziun cun las instanzas da la confederaziun, sche las premissas   da   renconuschientscha   vegnan   observadas   da   las   scolas professiunalas superiuras;

b)

c)

d)

e)

f)

g) * controllar,   sche   las   incaricas   da   prestaziun   e   las   calculaziuns   da   las contribuziuns   èn   vegnidas   ademplidas   tar   las   instituziuns   da   la   furmaziun supplementara professiunala sco er tar las scolas spezialisadas superiuras;

calcular   las   contribuziuns   sin   il   stgalim   secundar   II   en   enclegientscha   cun l'uffizi per la furmaziun professiunala.

h)

3

430.100

2. Furmaziun fundamentala professiunala

Permissiun da furmaziun *

Art.  6 1 In manaschi d'emprendissadi che vul scolar per l'emprima giada emprendistas ed emprendists en ina professiun u che n'ha scolà pli naginas emprendistas e nagins emprendists   dapi   passa   5   onns   suenter   che   l'ultima   relaziun   d'emprendissadi   è vegnida terminada, sto dumandar ina permissiun da furmaziun tar l'Uffizi per la furmaziun professiunala, avant che far il contract d'emprendissadi. * 2 L'uffizi examinescha las premissas persunalas e las premissas dal manaschi. Per far quests scleriments po el consultar expertas ed experts. Sia decisiun communitgescha el en scrit.

Contract d'emprendissadi

Art.  7 1 Contracts d'emprendissadi e contracts da praticum ston vegnir inoltrads a l'uffizi per l'approvaziun, e quai avant ch'i vegn cumenzà cun la scolaziun. Sche quests contracts vegnan midads, sto er quai vegnir approvà. * 2 En cas da relaziuns da scolaziun cun plirs lieus da scolaziun ston las cumpetenzas e las responsabladads vegnir regladas en il contract da scolaziun u en ina cunvegna supplementara.

3 Il cumenzament da la furmaziun fundamentala professiunala sto vegnir fixà per regla sin il 1. d'avust.

Art.  8

Scolaziun e furmaziun supplementara da furmaturas e da furmaturs da la professiun

1 L'uffizi procura per ina purschida correspundenta, per che las furmaturas ed ils furmaturs da la professiun cuntanschian la qualificaziun pedagogica ch'è giavischada en manaschis d'emprendissadi. En cas da basegn u sin dumonda da las organisaziuns dal mund da lavur vegnan organisads curs obligatorics u facultativs da furmaziun supplementara specifics per la professiun e dietas obligatoricas u facultativas per manaschis   d'emprendissadi,   en   spezial,   sch'i   dat   midadas   tar   las   ordinaziuns   da furmaziun e tar ils plans da furmaziun.

2 Per instituziuns che porschan la furmaziun en la pratica professiunala per persunas cun   basegns   spezials   en   quai   che   concerna   la   furmaziun   po   l'uffizi   organisar   e realisar curs facultativs da furmaziun supplementara.

4

430.100

Art.  9

Attribuziun da las emprendistas e dals emprendists a las scolas professiunalas spezialisadas

1 Approvond il contract d'emprendissadi attribuescha l'uffizi las emprendistas ed ils emprendists a las scolas professiunalas spezialisadas en l'intschess dals manaschis d'emprendissadi. Sin dumonda da las emprendistas e dals emprendists pon ellas ed els – en enclegientscha cun il manaschi d'emprendissadi e suenter avar tadlà las scolas professiunalas spezialisadas pertutgadas – vegnir attribuids ad in'autra scola professiunala spezialisada.

1bis Scolas   extrachantunalas   valan   sco   scolas   en   l'intschess   dals   manaschis d'emprendissadi tenor l'alinea 1, sche la furmaziun da basa respectiva na vegn betg instruida en il chantun. * 2 Per   optimar   la   grondezza   da   las   classas   po   l'uffizi   –   suenter   avair   tadlà   las emprendistas   ed   ils   emprendists,   ils   manaschis   d'emprendissadi   e   las   scolas professiunalas   spezialisadas   pertutgadas   –   attribuir   las   emprendistas   ed   ils emprendists ad in'autra classa.

Promoziun da la sanadad

Art.  10 1 Las   scolas   professiunalas   spezialisadas   integreschan   en   lur   plans   d'instrucziun finamiras   da   furmaziun   davart   il   tema   da   la   promoziun   da   la   sanadad   e   da   la prevenziun.

Scolas da maturitad professiunala

Art.  11 1 La   premissa   per   ch'ina   scolaziun   da   maturitad   professiunala   possia   vegnir renconuschida definitivamain dal chantun è sia renconuschientscha definitiva tras l'uffizi federal cumpetent. Cun introducir la procedura da renconuschientscha tras l'uffizi   federal   vala   ina   scolaziun   da   maturitad   professiunala   sco   renconuschida provisoricamain dal chantun.

2 Emprendistas ed emprendists che han absolvì cun success l'examen final survegnan l'attestat da maturitad professiunala, premess ch'ellas e ch'els hajan er absolvì cun success la procedura da qualificaziun per l'attestat federal da qualificaziun.

3 Fin che la renconuschientscha definitiva d'ina scolaziun da maturitad professiunala tras l'uffizi federal è avant maun, consegnan las scolas da maturitad professiunala attestats   provisorics   ch'èn   suttascrits   da   la   scheffa   u   dal   schef   dal   departament.

Quests   attestats   ston   vegnir   barattads   da   la   scola,   uschespert   che   la renconuschientscha tras l'uffizi federal è avant maun.

5

430.100

3. Furmaziun professiunala superiura e furmaziun supplementara

Dumondas da renconuschientscha

Art.  12 1 Dumondas per renconuscher – sin basa dal dretg da survegnir contribuziuns – las scolas   professiunalas   superiuras   u   las   instituziuns   che   porschan   la   furmaziun supplementara   professiunala   sco   part   essenziala   da   lur   activitad,   ston   vegnir inoltradas a l'uffizi per la furmaziun media-superiura.

4. Scolas autas

Art.  13 *

…

5. Disposiziuns finalas

Aboliziun dal dretg vertent

Art.  14 1 Ils relaschs qua sutvart vegnan abolids:

1.

ordinaziun davart la maturitad professiunala dals 27 da zercladur 1995 (DG 430.015)3);

ordinaziun davart la cumissiun chantunala per la furmaziun professiunala dals 15 da november 1982 (DG 430.050)4);

ordinaziun davart l'organisaziun da la cussegliaziun professiunala dals 29 da november 1982 (DG 430.100)5);

reglament per ils examens finals d'emprendissadi per professiuns da mastergn e d'industria dals 3 da november 1982 (DG 430.150)6);

conclus   da   la   regenza   concernent   la   contribuziun   a   participantas   ed   a participants da curs per patrunas e patruns d'emprendistas e d'emprendists dals 19 da december 1995 (DG 430.470)7);

conclus da la regenza concernent la contribuziun a participantas da curs per patrunas d'economia da chasa dals 19 da december 1995 (DG 430.475)8).

2.

3.

4.

5.

6.

Art.  15 1 Questa ordinaziun entra en vigur retroactivamain per il 1. da schaner 2008.

Entrada en vigur

3) CUL 1995, 3340; CUL 1998, 4201 e CUL 2004, 2778 4) CUL 1982, 1052 e CUL 2004, FUC 2244 5) CUL 1982, 1053; CUL 1990, 2266; CUL 1998, 4205; CUL 2000, 4871 e CUL 2004, FUC

4293

6) CUL 1982, 1043; CUL 1995, 3533; CUL 1998, 4209; CUL 2000, 4873 e CUL 2004, FUC

2779

7) CUL 1982, 1061, CUL 1989, 2192 e CUL 1993, 2913 8) CUL 1983, 1187 e CUL 1993, 2913

6

430.100

Tabella da las modificaziuns - tenor conclus

Conclus 05-02-2008 28-10-2008 28-10-2008 08-07-2014 08-07-2014 15-10-2024 15-10-2024 15-10-2024 15-10-2024 15-10-2024 15-10-2024 15-10-2024

Entrada en vigur 01-01-2008 01-01-2009 01-01-2009 01-08-2014 01-08-2014 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 3 al. 1, l)

Art. 3 al. 1, m)

Art. 5 al. 1, g)

Art. 13 Art. 4 al. 1, a)

Art. 4 al. 1, c)

Art. 4 al. 3 Art. 6 Art. 6 al. 1 Art. 7 al. 1 Art. 9 al. 1bis

Modificaziun emprima versiun integraziun integraziun midada aboliziun midada midada aboliziun midada dal titel midada midada integraziun

Publicaziun en la CUL - - - - - 2024-027 2024-027 2024-027 2024-027 2024-027 2024-027 2024-027

7

430.100

Tabella da las modificaziuns - tenor element

Element relasch Art. 3 al. 1, l)

Art. 3 al. 1, m)

Art. 4 al. 1, a)

Art. 4 al. 1, c)

Art. 4 al. 3 Art. 5 al. 1, g)

Art. 6 Art. 6 al. 1 Art. 7 al. 1 Art. 9 al. 1bis Art. 13

Conclus 05-02-2008 28-10-2008 28-10-2008 15-10-2024 15-10-2024 15-10-2024 08-07-2014 15-10-2024 15-10-2024 15-10-2024 15-10-2024 08-07-2014

Entrada en vigur 01-01-2008 01-01-2009 01-01-2009 01-01-2025 01-01-2025 01-01-2025 01-08-2014 01-01-2025 01-01-2025 01-01-2025 01-01-2025 01-08-2014

Modificaziun emprima versiun integraziun integraziun midada midada aboliziun midada midada dal titel midada midada integraziun aboliziun

Publicaziun en la CUL - - - 2024-027 2024-027 2024-027 - 2024-027 2024-027 2024-027 2024-027 
8